Københavns Adresseavis, 1765-11-20
For Sammenhængens Skyld vil man og her meddele Underretning om en anden, fast ældre Indretning i Kiøbenhavn. Det er den Kongel. Natural= og Oeconomie Samling paa Charlottenborg Slot, anlagt efter den Kongel. Fundation den 31 Martii 1759. Dette er atter et særskilt Verk til Videnskabernes Gavn og nærværende Regierings Hæder. Det bestaaer af en Præses, en Directeur, og tvende Professorer, den ene i Natural Historien, og den anden i Oeconomien. Til denne Samlings Indretning er overladt et Amphitheater og nogle Værelse paa Charlottenborg Slot, hvor udi visse Cabinetter og Lader skulle forvares alle de Jndenlandske Naturalier og Producter, som har nogen Jndflydelse i Biergvæsenet, og Landhuusholdningen, saasom Mineralier, Jord= og Leer=Arter, Salt= og Svovl Materier, Fossilier, Petrificater, Conchylier, Coraller, Herbariaviva, udstoppede eller i Viin=Spiritus forvarede Fugle, Fiske, Amphibier, Orme, Jnsecter, m.m. Ligeledes Prøver at alle raa Materier til Handels og Manufactur=Vare, Farve= og Træ=Arter, Modeller til allehaande Maskiner, nyttige i Biergverker, Agerdyrkning, Haandverker og Fiskerie med mere. Det skal altsammen have sit behørige Sted, og over det alt forfattes 2de Jnventarier; det forste blot efter Tiden, naar Tingene ere indkomne, men det andet skal være opsat i systematisk Orden, samt ved hvert Slags antegnes Stedet, hvor det findes, eller hvorfra det er ankommet, Opfinderens eller Giverens Navn, Tingens Beskaffenhed, Nytte eller Skade. Fremdeles skal denne sidste Fortegnelse trykkes, med nærmere Beskrivelse og tilhørende Kobberstykker. Professorerne skulle læse paa Dansk, om Vinteren udi Natur=Historien, Oeconomien og Probere Kunsten, og om Sommeren over Botaniqven, og ligeledes giøre botaniske Excursioner. Alt dette skeer publiqve og uden Betaling. Dog kand Professorerne og læse privat efter Aftale med deres Tilhørere. De har samme Rang som Professorerne ved Academiet, og boerhuusfrie paa Slottet. Til Forsøgs og Opdagelsers An stillelse tilstaaes og gives alle fornødne Jnstrumenter, og skulle saadanne Forsøg og Opdagelser indføres i en DagBog. De kunde benytte sig af de i det botaniske Bibliothek værende Bøger, og maae særdeles indkiøbe Bøger til et andet Bibliothek i Natur=Historien og Oeconomien. De skulle ligeledes giøre Reyser i begge Rigerne til disse Videnskabers Beste; den i Natural=Historien skal besøge Norge, og den i Huusholdningen Dannemark og de Tydske Provinzer, hvilke Reyser skeer paa Kongelig Bekostning. Præses for denne Indretning er Geheime Raad Grev Moltke. Til Professorer bleve antagne to Danske og tilsidst værdige Discipler af den Kongelige Svenske Archiater og Ridder Hr. von Linnæus, nemlig Hr. Dr. Pet Aschanius og Hr. Dr. Holm, den første i NaturHistorien og Mineralogien, og den sidste i Oeconomien. Den første forestaaer endnu sit Embede; men den sidste døde kort efter Antagelsen, og hans Død blev med billig hed meget beklaget. Grunden til denne Indretning lagde nysnævnte Dr. Holm ved en ypperlig Samling af Sven skee og Norske Mineralier, af Urter og Jnsecter, saavel Inden, som Udenlandske. Mineral-Samlingen voxer daglig og rigelig; Cabinettets Herbarium gaaer til 3000 Urter, og Jnsecterne ere allerede stegne over 1200. Paa Bibliotheket samles aarligen, og der bliver og indrettet et Laboratorium.